Eesti Forekspank
AS Eesti Forekspank oli aastail 1992–1999 tegutsenud Eesti krediidiasutus. Eesti Forekspank sai tegevuslitsentsi 30. juunil 1992. aastal. 1995. aastal liitusid Forekspank ja Raepank, mille ühinemisel tekkis Eesti Forekspank, mis kujunes aktivate poolest suuruselt kuuendaks kommertspangaks Eestis. Ühinenud Eesti Forekspangal oli neli kontorit Tallinnas ning üks kontor Narvas ja Tartus. Raepanga senistele aktsionäridele kuulus 39,5 protsenti ning Forekspanga aktsionäridele 60,5 protsenti ühendpanga aktsiatest. 1996. aastal omandas Eesti Forekspank RET-i Arengugrupilt Narva maantee 11 Tallinnas Narva maanteel asuva endise Punase RET-i hoone, mille ümberehituse projekteerisid arhitektid Jüri Okas ja Marika Lõoke. 1998. aastal liitusid Eesti Forekspank ja Eesti Investeerimispank, Eesti Panga osalusel 21. jaanuaril 1999 nimetati Eesti Forekspank ümber Optiva Pangaks ja 29. detsembril 2000 Sampo Pangaks.